#

# logo

Yleistä

**SUOMEN ANESTESIASAIRAANHOITAJAT RY:N**

**TOIMINTAKERTOMUS 2023**

Toimintavuosi 2023 oli Yhdistyksen 57. toimintavuosi.

Yhdistyksen hallitus kokoontui toimintavuoden aikana yhdeksän kertaa, osin etäyhteyksin.

Toimintavuoden sääntömääräiset kokoukset järjestettiin normaalein kokousmenettelyin: kevätkokous pidettiin Tampereella 31.03.2023 ja syyskokous Oulussa 05.10.2023.

Yleisten kokousten lisäksi jäsenistöllä on ollut mahdollisuus vaikuttaa Yhdistyksen toimintaan ja saada tietoa sen toiminnasta Yhdistyksen julkaisemasta jäsenlehdestä Spiriumista, verkkosivuilta osoitteesta [www.sash.fi](http://www.sash.fi), Yhdistyksen Facebook-sivuilta ja -ryhmästä sekä Instagram-tililtä.

Toimintavuodelle suunniteltu Anestesiakurssi peruttiin hyvinvointialueille siirtymisen aiheuttaman kouluttautumismahdollisuuksiin liittyvän epävarmuuden ja sairaanhoitajapulan vuoksi. Syyskoulutuspäivät järjestettiin Oulussa.

Anestesiasairaanhoitajan osaamisvaatimusten päivittäminen aloitettiin toimintavuoden aikana.

## 1*.* Yhdistyksen hallitus ja toimihenkilöt 2023

Tehtävä Hallituksen jäsen Hallituksen varajäsen

Puheenjohtaja Sari Pyhälä -

Varapuheenjohtaja Outi Huhtala -

Pohjoismainen yhteyshenkilö Markus Sjögren -

Kansainvälinen yhteyshenkilö

IFNA Sari Pyhälä -

ICPAN Anna Rantanen -

Yhdistyksen PR-henkilö Sari Pyhälä -

Jäsensihteeri Joni Niskanen Mari Nordman

Rahastonhoitaja Joni Karjalainen Hanna Lindholm-Hakala

Tietosuojavastaava Joni Niskanen -

Spirium päätoimittaja Anna Rantanen Joni Niskanen

Spirium toimittaja Outi Huhtala Sini Granholm

Verkkosivujen vastaava toimittaja Markus Sjögren Kati Welling

Sosiaalisen median vastaava Krista Havonen Laura Tapaninen

Sihteeri Krista Havonen Marja-Liisa Ylitalo-Airo

### 2. Hallituksen toiminta

Hallitus kokoontui toimintavuoden 2023 aikana yhteensä yhdeksän kertaa. Järjestäytymiskokoukseen tammikuussa osallistuivat hallituksen varsinaiset jäsenet sekä yksi varajäsen. Toimintavuoden aikana hallituksen kokoukset järjestettiin osin etäkokouksina ja kerran sähköpostikokouksena.

Hallituksen jäsenille on korvattu paikan päällä-kokouksiin osallistumisesta matkakustannukset sekä muut mahdolliset osallistumisesta aiheutuneet kulut erillisiä tositteita vastaan. Etäkokouksiin osallistumisista ei hallituksen jäsenille ole maksettu korvauksia.

Yhdistyksen säännöt määräävät vuosittain järjestettäviksi kevät- ja syyskokouksen. Yhdistyksen kevätkokous järjestettiin 31.03.2023 Tampereella ja syyskokous Oulussa 05.10.2023.

Hallituksen kokouksista on pidetty pöytäkirjaa yhdistyslain mukaisesti. Lisäksi hallitus on pitänyt toimintavuoden aikana yhteyttä sähköpostein ja puhelimitse Yhdistyksen toimintaan liittyvissä asioissa.

Yhdistyksen tietosuojavastaavana toimi vuonna 2023 Joni Niskanen.

Yhdistyksen kirjanpidon on hoitanut toimintavuoden 2023 aikana ulkopuolinen kirjanpitäjä Pauliina Eloluoto, Tilimeklarit Oy, Masku.

Yhdistyksen toiminnantarkastus pidettiin Rovaniemellä 03.02.2023. Toiminnantarkastajina vuonna 2023 toimivat Anne Myllymäki ja Jenni Vaarala Rovaniemeltä. Varatoiminnantarkastajina toimivat Miia Vallioniemi Oulusta ja Suvi Kehus Rovaniemeltä.

## 3. Jäsenistö

Toimintavuoden 2023 lopussa Yhdistyksen kokonaisjäsenmäärä oli yhteensä 1451, joista aktiivisia henkilöjäseniä 1326. Kokonaisjäsenmäärästä opiskelijajäseniä oli 40, eläkeläisiä 12, yrityksiä 9, sairaaloita, kirjastoja ja kouluja 80 sekä kunniajäseniä 16 (10).

Jäsenmaksu oli vuonna 2023 varsinaisilta jäseniltä 25 €, opiskelijajäseniltä 10 €, eläkeläisjäseniltä 10 €, sairaaloilta, kirjastoilta ja kouluilta 50 € ja yrityksiltä 100 €.

Vuonna 2023 apurahoja jakoi Suomen Anestesiasairaanhoitajien Säätiö (sr), jolle Yhdistys lahjoitti toimintavuoden aikana 2500 € jaettavaksi apurahoina.

## 4. Kansainvälinen toiminta

Toimintavuoden 2023 aikana kansainvälisinä yhteyshenkilöinä Yhdistyksessä ovat toimineet Sari Pyhälä (IFNA) ja Anna Rantanen (ICPAN).

IFNA:n jäsenmaksu kaudelle 2023 maksettiin 1306 jäsenen mukaisesti.

Sari Pyhälä oli osakirjoittajana ICN:n heinäkuussa julkaistussa ”Nurse Practioners and Nurse Anesthetists The Evolution of the Global Roles”-kirjan “Nurse Anesthetistis: Sharing our Caring”-osiossa. Sari Pyhälä osallistui kutsuttuna myös espanjalaisen kollegayhdistyksen

ASEEDAR-TD:n etäyhteydellä järjestettyyn International Caroussel-paneelikeskusteluun 06.10.2023.

The International Collaboration of Peri-Anaesthesia Nurses (ICPAN) on kansainvälinen heräämöhoitotyön järjestö, joka perustettiin 2015. SASH ry liittyi järjestöön huhtikuussa 2016. Jäsenmaksu maksetaan pääasiallisesti heräämössä työskentelevien hoitajien arvioidun määrän (251–500 heräämöhoitajaa) perusteella. Toimintavuoden aikana järjestetyt kokoukset järjestettiin gotomeeting-kokouksina.

ICPAN-konferenssi järjestettiin 20.-22.09.2023 Alankomaiden Amsterdamissa. Yhdistyksellä ei ollut edustajaa konferenssissa.

## 5. Pohjoismainen toiminta

Yhdistyksen Pohjoismaisena yhteyshenkilönä on toimintavuoden 2023 aikana toiminut Markus Sjögren. NOSAM-kokous järjestettiin Helsingissä 2.-4..6.2023. Kokoukseen osallistui edustajia Norjasta, Ruotsista, Färsaarilta, Tanskasta sekä Islannista. Kokouksessa käytiin läpi maiden vuosiraportit. Raporteissa käytiin läpi maiden työllisyystilannetta, palkkausta, koulutuksia sekä tulevaisuuden näkymiä. Seuraava NOSAM-kokous pidetään vuonna 2024 Tanskassa. Lisäksi yhteydenpitoa on ollut sähköpostien välityksellä. Seuraavan NOKIAS-kongressin järjestäjämaa vaihtui Ruotsista Tanskaksi. Kongressi järjestetään 1.-3.10.2025.

## 6. Koulutustoiminta

Anestesiakurssi oli suunniteltu järjestettäväksi Helsingissä Original Sokos Hotel Presidentissä 30.-31.03.2023 yhteistyössä Suomen Anestesiologiyhdistyksen kanssa. Anestesiakurssin toimikunta päätti kuitenkin peruuttaa suunnitellun tapahtuman, koska sairaanhoitajahoitajapula, hyvinvointialueille siirtyminen ja organisaatiomuutosten aiheuttama epätietoisuus koulutuskäytäntöihin aiheuttivat tapahtumalle taloudellisen riskin. Yhdistyksen edustajat Anestesiakurssin toimikunnassa toimintavuonna olivat Sari Pyhälä ja Markus Sjögren.

Yhdistyksen Syyskoulutuspäivät järjestettiin Radisson Blu Oulussa 05.-06.10.2023. Koulutuspäiville osallistui 130 ilmoittautunutta ja 21 yritystä.

## 7. Julkaisutoiminta

Yhdistys on julkaissut jäsenlehti Spiriumia. Lehti ilmestyi neljä kertaa toimintavuoden aikana. Lehden päätoimittajana toimi Anna Rantanen ja toimittajana Outi Huhtala. Lehden toimituskuntaan kuului toimintavuoden aikana myös hallituksen varajäsen Sini Granholm.

Lehden taittajana toimi Pauliina Lindholm, Point Panic Oy, Helsinki ja painopaikkana oli I-Print Oy, Seinäjoki.

Jäsenlehden mainostuloilla ei saatu toimintavuoden aikana katettua sen aiheuttamia kustannuksia, joten taloudellisesti Spirium jäi vuonna 2023 tappiolliseksi. Jäsenlehti on kuitenkin Yhdistyksen ulosnäkyvä osa ja merkittävä jäsenetu ja hallitus on linjannut aiempien vuosien tapaan kustannukset kuuluvaksi osaksi yhdistystoiminnan kustannuksia.

Kaikki Spiriumin 2023 verkkolehden numerot ovat olleet rekisteröityneiden jäsenten luettavissa. Lisäksi verkkosivuilla löytyy jäsenlehden sisällysluettelot vuodesta 2012 alkaen.

Yhdistys on pitänyt yllä toimintavuoden aikana verkkosivuja osoitteessa [www.sash.fi](http://www.sash.fi). Verkkosivut uusittiin ja niiden tietoturvaa parannettiin syyskoulutuspäivien jälkeen lokakuussa 2023. Verkkosivujen sisällön vastaavana toimittajana ja ylläpitäjänä toimi Markus Sjögren. Rakenteesta on vastannut Web-Veistämö, Helsinki.

Verkkosivuilla on julkaistu ajankohtaisia Yhdistyksen toimintaan liittyviä asioita. Lisäksi verkkosivuilla on ollut sekä kotimaisten yhteistyökumppaneiden että kansainvälisten kongressien mainoksia.

Yhdistyksellä on omat Facebook-sivu, - ryhmä ja Instagram-tili. Tilille lisättyjen kuvien yhteydessä on edelleen käytetty *#anestesiaa*. Sosiaalisen median sisällöntuottajana on toiminut Krista Havonen.

## 8. Talous

Yhdistyksen talous perustui toimintavuoden aikana jäsenmaksutuloihin ja Syyskoulutuspäivien tuottoon. Yhdistyksen hallitus päätti toimintavuoden alussa jatkaa edelleen kulukurin noudattamista ja sen ansiosta Yhdistyksen talous säilyi vakaana. Sovitusta kulukurista johtuen hallituksen jäsenille ei toimintavuoden aikana maksettu päivärahoja tai tietoliikennekuluja.

Toimintavuoden aikana suurimmat menoerät ovat muodostaneet Spiriumin taitto-, painatus- ja postituskulut sekä jäsenrekisterin ja verkkosivujen ylläpidosta aiheutuneet kulut ja tilitoimistolle maksetut maksut.

Tarkemmin talouden toteutuminen toimintavuonna 2023 käy ilmi erillisestä talouskertomuksesta.

Helsingissä, 31.12.2023

Suomen Anestesiasairaanhoitajat Ry:n hallitus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sari Pyhälä Joni Karjalainen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Markus Sjögren Anna Rantanen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Krista Havonen Outi Huhtala

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Joni Niskanen